CELEX: 62011FN0084
Language: sl
Date: 2011-08-29 00:00:00
Title: Zadeva F-84/11: Tožba, vložena 29. avgusta 2011 – ZZ in drugi proti Sodišču

19.11.2011   
            
            
               SL
            
            
               Uradni list Evropske unije
            
            
               C 340/42
            
         Tožba, vložena 29. avgusta 2011 – ZZ in drugi proti Sodišču
   (Zadeva F-84/11)
   2011/C 340/87
   Jezik postopka: francoščina
   
      Stranke
   
   
      Tožeče stranke: ZZ in drugi (zastopniki: D. Abreu Caldas, S. Orlandi, A. Coolen, J. – N. Louis in É. Marchal, odvetniki)
   
      Tožena stranka: Sodišče Evropske unije
   
      Predmet in opis spora
   
   Razglasitev ničnosti odločbe Sodišča, s katero je zavrnilo zahtevo tožečih strank za dodatek za izmensko delo, določen v členu 1 Uredbe Sveta (ESPJ, EGS, Euratom) št. 300/76 z dne 9. februarja 1976 o kategorijah uradnikov, upravičenih do dodatkov za izmensko delo, ter stopnje in pogoji dodeljevanja dodatkov (UL, posebna izdaja v slovenščini, poglavje 1, zvezek 1, str. 78) in odškodninski zahtevek.
   
      Predlogi tožečih strank
   
   
               —
            
            
               Razglasitev ničnosti odločbe OPI z dne 17. maja 2011, s katero je bila zavrnjena pritožba tožečih strank z dne 17. januarja 2011, s katero so slednje zahtevale dodatek za izmensko delo, določen v členu 1 Uredbe Sveta (ESPJ, EGS, Euratom) št. 300/76 z dne 9. februarja 1976, kakor je bila nazadnje spremenjena z Uredbo Sveta (ES, Euratom) št. 1873/2006 z dne 11. decembra 2006, in povračilo škode, ki naj bi jo utrpele, ker OPI na njihovo prvo in novo zahtevo ni odgovoril v predpisanem roku in ker v zavrnilni odločbi ni navedel pravnega pouka, zaradi česar je bila tožečim strankam odvzeta možnost uspeha v pravdi;
            
         
               —
            
            
               Sodišču naj se naloži, da vsaki tožeči stranki plača 10 700,76 EUR iz naslova odškodnine za premoženjsko škodo in 3 000 EUR iz naslova odškodnine za nepremoženjsko škodo;
            
         
               —
            
            
               Sodišču naj se naloži plačilo stroškov.